open-index/open-wikipedia-markdown huggingface dataset:
தண்டோனி தொடருந்து நிலையம்

**தண்டோனி தொடருந்து நிலையம்** (*Thandoni railway station*) இந்தியாவின் தமிழ்நாடு மாநிலத்திலுள்ள தெற்கு இரயில்வே மண்டலத்தின் சேலம் தொடருந்து கோட்டத்தின் கீழ் கரூர் மாவட்டத்தில் அமைந்துள்ள தண்டோனியில் உள்ளது. 2013 ஆம் ஆண்டு மே மாதத்தில் செயல்பாட்டிற்கு வந்த புதிதாக அமைக்கப்பட்ட சேலம் சந்திப்பு–கரூர் சந்திப்பு வழித்தடத்தில் ஓர் இடைநிலை தொடருந்து நிலையமாக இந்நிலையம் செயல்படுகிறது. இந்நிலையம் இந்திய இரயில்வேயின் தெற்கு இரயில்வே மண்டலத்தால் இயக்கப்படுகிறது. சேலம் தொடருந்து கோட்டத்தின் கட்டுப்பாட்டில் இயங்குகிறது. தண்டோனி தொடருந்து நிலையத்தின் குறியீடு டி.என்.டி.என் என்ற ஆங்கில எழுத்துகளாகும்.

## மேற்கோள்கள்

பகுப்பு:கரூர் மாவட்டம்
பகுப்பு:சேலம் தொடருந்து கோட்டம்
செட்டிப்பாளையம் தொடருந்து நிலையம்

**செட்டிப்பாளையம் தொடருந்து நிலையம்** (*Chettipalayam railway station*) இந்தியாவின் தமிழ்நாடு மாநிலத்திலுள்ள தெற்கு இரயில்வே மண்டலத்தின் சேலம் தொடருந்து கோட்டத்தின் கீழ் கோயம்புத்தூர்–பொள்ளாச்சி வழித்தடத்தில் அமைந்துள்ள கோயம்புத்தூரின் ஒரு புறநகர் தொடர்வண்டி நிலையமாகும். இந்த நிலையம் 2000ஆம் ஆண்டுகளில் செயல்படாமல் போனது. இந்தத் தொடர்வண்டி நிலையத்தை மீண்டும் திறக்கக் கோரி பல போராட்டங்கள் நடத்தப்பட்டுள்ளன. செட்டிப்பாளையம் தொடருந்து நிலையத்தின் இரயில்வே குறியீடு சி.ஐ.எம் என்ற ஆங்கில எழுத்துகளாகும்.

## மேற்கோள்கள்

## வெளி இணைப்புகள்
*

பகுப்பு:சேலம் தொடருந்து கோட்டம்
பகுப்பு:கோயம்புத்தூரில் உள்ள தொடருந்து நிலையங்கள்
ஜோகன்னசு ஆபிரகாம் பியரென்சு டி கான்

thumb|பைரன்சு டி கான் (நடுவில், 1951)
**ஜோகன் ஆபிரகாம் பைரன்சு டி கான்** (*Johannes Abraham Bierens de Haan*)(மார்ச் 17, 1883 - சூன் 13, 1958) என்பவர் இடச்சு உயிரியலாளரும் விலங்கின நடத்தையியல் நிபுணரும் ஆவார். இவர் விலங்கு உளவியல் ஆய்வின் நிறுவனர் ஆவார்.

இவர் ஹார்லெமில் பிறந்தார். இத்தாலியின் சியன்னாவில் இறந்தார்.

## மேற்கோள்கள்

பகுப்பு:இடச்சு விலங்கியலாளர்கள்
கான்சு போச்மேன் மெல்சியர்

**கான்சு போச்மேன் மெல்ச்சியர்** (*Hans Bøchmann Melchior*-14 மே 1773-11 செப்டம்பர் 1831) என்பவர் டென்மார்க் நாட்டைச் சேர்ந்த இயற்கை ஆர்வலர் ஆவார்.

இவர் 1834 ஆம் ஆண்டு மரணத்திற்குப் பின் வெளியிடப்பட்ட *டென் டான்ஸ்கே ஸ்டாட்ஸ் ஓக் நோர்ஜஸ் பட்டெடிர்* (*டென்மார்க் மாநிலம் மற்றும் நோர்வேயின் பாலூட்டிகள்* ) என்ற புத்தகத்தின் ஆசிரியராக இருந்தார்.

## மேற்கோள்கள்

பகுப்பு:டென்மார்க் அறிவியலாளர்கள்
பேசில் மார்லோ

**பேசில் மார்லோ** (*Basil Marlow*)(1920 - 1993) என்பவர் இங்கிலாந்து வம்சாவளியைச் சேர்ந்த ஆத்திரேலிய பாலூட்டி நிபுணர் ஆவார். இவர் ஆத்திரேலியாவில் பாலூட்டி சூழலியல் மற்றும் நடத்தை பற்றிய ஆய்வுக்கு குறிப்பிடத்தக்க பங்களிப்புகளைச் செய்தார். இவர் 1954இல் ஆத்திரேலியாவுக்கு குடிபெயர்ந்தார். முதலில் சி. எசு. ஐ. ஆர். ஓ. வில் பணிபுரிந்தார். பின்னர் ஆத்திரேலிய அருங்காட்சியகத்தில் பாலூட்டித் துறையின் தலைவராக 1958 முதல் 1980 வரை பணியாற்றினார். இவர் கடல் விலங்கியல் நிபுணர் ஜூடித் கிங்கை மணந்தார். 

1972–1973 ஆக்லாந்து தீவுகள் பயணத்தில் மார்லோ பங்கேற்றார். இங்கு இவர் ஆக்லாந்து தீவுகளில் நியூசிலாந்து கடல் சிங்கத்தைப் பற்றி ஆய்வு செய்தார். 

## மேற்கோள்கள்

பகுப்பு:ஆத்திரேலிய உயிரியலாளர்கள்
தர்மோ திம்

**தர்மோ திம்** (*Tarmo Timm*-பிறப்பு 4 சூன் 1936) என்பவர் எசுத்தோனியா விலங்கியல் நிபுணர் ஆவார். இவர் வளைத்தசைப் புழுக்களில் நிபுணத்துவம் பெற்றவர்.

இவர் பின்வரும் உயிரலகுகளை விவரித்துள்ளார்:

* *பால்டிட்ரிலசு* திம், 2013
* *பீப்சிட்ரிலசு* திம், 1977

## மேலும் காண்க

* விலங்கியல்

## மேற்கோள்கள்

பகுப்பு:எசுத்தோனிய மக்கள்
பாவேல் படேவ்

thumb|1939ஆம் ஆண்டு சோபியா மிருகக்காட்சிசாலையில் இரண்டு சிங்கக் குட்டிகளுடன் படேவ்.
**பாவேல் அதனாசோவ் படேவ்** (*Pavel Patev*)(1889-22 மார்ச் 1950) என்பவர் பல்கேரிய விலங்கியல் நிபுணர் ஆவார். இவர் பறவையியல் துறையில் தனது பணிக்காகவும், சோபியா மிருகக்காட்சிசாலையின் இயக்குநராக பங்கேற்றியதற்காகவும் அறியப்பட்டார். இவர் *பல்கேரியாவின் பறவைகள்* (1950) குறித்து ஒரு விரிவான நூலை எழுதினார்.

படேவ் பல்கேரியாவின் ப்ளோவ்டிவ் நகரில் பிறந்தார். படேவ் 1934 முதல் தனது வாழ்நாளின் இறுதி வரை சோபியா மிருகக்காட்சிசாலையின் இயக்குநராகப் பணியாற்றினார். புதைபடிவ குறுக்குஅலகு விலங்கினமான *லோக்சியா படேவிக்கு* சூலாடோசர் போவ் இவரது பெயரினை இட்டார்.

## மேற்கோள்கள்

பகுப்பு:பல்கேரிய மக்கள்
டி. எட்வர்ட் ரீட்

**டி. எட்வர்ட் ரீட்** (*T. Edward Reed*) என்பவர் கனடா நாட்டைச் சேர்ந்த விலங்கியல் நிபுணரும், மானுடவியலாளரும் குழந்தை மருத்துவரும் ஆவார். இவர் 1952இல் மிச்சிகன் பல்கலைக்கழகத்தின் பரம்பரை மருத்துவமனையில் இளைய மரபியலாளராக சேர்ந்தார். இவர் 1960இல் தொராண்டோ பல்கலைக்கழகத்தில் விலங்கியல் துறையின் பேராசிரியராகவும் தலைவராகவும் நியமிக்கப்பட்டார். நார்மா ஃபோர்டு வாக்கருக்குப் பிறகு. தொராண்டோ பல்கலைக்கழகத்தில் ரீட்டிடம் முனைவர் பட்டம் பெற்ற மாணவர்களில் எமோக் சாத்மேரியும் ஒருவர்.

## மேற்கோள்கள்

பகுப்பு:கனடிய மானிடவியலாளர்கள்
பகுப்பு:கனடிய விலங்கியலாளர்கள்
குழாய்க்கால்

**குழாய்க்கால்** (*Ambulacral*) என்பது முட்தோலி உயிரினத்தின் ஓட்டில் உள்ள ஒரு நீளமான பகுதியாகும். எக்கினோ முட்தோல் உயிரின உறுப்பான இது ஆங்கிலத்தில் ஆம்புலாக்ரம் என்று அழைக்கப்படுகிறது. இதில் குழாய் போன்ற பாதங்களின் ஒரு வரிசை அமைந்திருக்கும். இதன் பன்மை வடிவம் குழாய்க்கால்கள் எனப்படும். குழாய்க்கால் பகுதிகளுக்கு இடையில் உள்ள ஓட்டின் பகுதி குழாய்க்காலிடைப் பகுதி என்று அழைக்கப்படுகிறது.

## மேற்கோள்கள்

பகுப்பு:முட்தோலிகளின் உடற்கூற்றியல்
கே. கலாவதி

**கே. கலாவதி** (*K. Kalavathi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் ஊனாந்தாங்கல் கிராமத்தினைச் சேர்ந்தவர். உயர்நிலைப் பள்ளிக் கல்வியினை முடித்துள்ள கலாவதி, அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேந்தமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1956 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
முப்புளோரோ அசிட்டைல் புளோரைடு

**முப்புளோரோ அசிட்டைல் புளோரைடு** (*Trifluoroacetyl fluoride*) என்பது C2F4O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரைபுளோரோ அசிட்டைல் புளோரைடு என்ற பெயராலும் இதை அழைக்கலாம். கார்பன், புளோரின் மற்றும் ஆக்சிசன் ஆகிய தனிமங்கள் சேர்ந்து இந்த சேர்மம் உருவாகிறது. கார்பாக்சிலிக் அமில புளோரைடுகள் குழுவில் இச்சேர்மம் இடம்பெறுகிறது. குறிப்பாக முப்புளோரோ அசிட்டிக் அமிலத்தின் புளோரைடாகக் கருதப்படுகிறது.
 
## தயாரிப்பு
முப்புளோரோ அசிட்டிக் நீரிலி மற்றும் நீரற்ற ஐதரசன் புளோரைடு ஆகியவற்றின் வினை மூலம் முப்புளோரோ அசிட்டைல் புளோரைடைத் தயாரிக்கலாம்:

::(CF3CO)2O + HF → CF3COF + CF3COOH

அல்லது முப்புளோரோ அசிட்டிக் அமிலம் மற்றும் வனேடியம் பெண்டாபுளோரைடு ஆகியவற்றின் வினை மூலமும் முப்புளோரோ அசிட்டைல் புளோரைடைத் தயாரிக்கலாம்.:

::CF3COOH + VF5 → VOF3 + HF + CF3COF↑

## வேதிப் பண்புகள்
முப்புளோரோ அசிட்டைல் புளோரைடு, அசிட்டோநைட்ரைலில் உள்ள ரூபிடியம் புளோரைடு அல்லது சீசியம் புளோரைடுடன் வினைபுரிந்து தொடர்புடைய பெண்டாபுளோரோ எத்தனோலேட்டை உருவாக்குகிறது:

::CF3COF + MF → CF3CF2OM (M = Rb, Cs)

இந்தச் சேர்மம் கந்தக மூவாக்சைடுடன் வினைபுரிந்து முப்புளோரோ அசிட்டைல் புளோரோசல்போனேட்டை உருவாக்குகிறது:

::CF3COF + SO3 → CF3C(O)OSO2F

முப்புளோரோ அசிட்டைல் புளோரைடு சேர்மம் தண்ணீரில் நீராற்பகுப்பு அடைகிறது.

## பயன்கள்
முப்புளோரோ அசிட்டைல் புளோரைடு என்பது முப்புளோரோ அசிட்டிக் அமிலத்தின் ஒரு முக்கியமான தொழில்துறை இடைநிலை வேதிப்பொருள் ஆகும். இந்த அமிலம் அதன் நீராற்பகுப்பின் மூலம் உற்பத்தி செய்யப்படுகிறது.

## மேற்கோள்கள்


பகுப்பு:புளோரின் சேர்மங்கள்
பகுப்பு:ஆக்சிசன் சேர்மங்கள்
பகுப்பு:கார்பன் சேர்மங்கள்
பகுப்பு:ஆக்சிபுளோரைடுகள்
பகுப்பு:புளோரோகார்பன்கள்
பகுப்பு:அசைல் புளோரைடுகள்
இராமன்லால் கோகலதாசு சரையா

**இராமன்லால் கோகலதாசு சரையா** (Ramanlal Gokaldas Saraiya) என்பவர் இந்தியாவைச் சேர்ந்த ஒரு கல்வியாளராவார். மழலையர் பள்ளி முதல் முதுகலை நிலை வரை 33 நிறுவனங்களில் 33,000 மாணவர்களுக்குப் பல துறைகளில் உயர்தரக் கல்வியை வழங்கி வரும் சர்ச்சன்யிக்கு கல்விச் சங்கத்தின் தலைவராக இருந்தார். இந்தச் சங்கம், சர்ச்சன்யிக் பொறியியல் மற்றும் தொழில்நுட்பக் கல்லூரி உட்பட பல கல்வி நிறுவனங்களை நிர்வகிக்கும் ஒரு தொண்டு நிறுவனமாகும். இவரது கல்விச் சேவையப் பாராட்டி இந்திய அரசாங்கம் இவருக்கு 1963 ஆம் ஆண்டில், இந்தியாவின் மூன்றாவது உயரிய குடிமகன் விருதான பத்ம பூசண் விருதை வழங்கி கௌரவித்தது.

## மேற்கோள்கள்

பகுப்பு:பத்ம பூசண் விருது பெற்றவர்கள்
பகுப்பு:இந்தியர்கள்
மெசைட்டு

**மெசைட்டு** (*Mesaite*) என்பது CaMn2+5(V2O7)3•12H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் ஒற்றைச்சரிவுப் படிக அமைப்பைக் கொண்டுள்ளது. P2/n என்ற இடக்குழுவில் படிகமாகிறது. மாங்கனீசு நிறைந்த மற்றொரு இருவனடேட்டான பியானெலைட்டு கனிமத்துடன் தொடர்பு கொண்டுள்ளது. வோல்போர்தைட்டு, எங்கெல்காப்டைட்டு, கார்பென்கோயிட்டு மற்றும் மார்டைட்டு ஆகியவை மற்ற இரு வனேடேட்டு கனிமங்களுக்கு எடுத்துக்காட்டுகளாகும்.

## மேற்கோள்கள்

பகுப்பு:வனேடேட்டு கனிமங்கள்
பகுப்பு:கால்சியம் கனிமங்கள்
பகுப்பு:மாங்கனீசு(II) கனிமங்கள்
பகுப்பு:ஒற்றைச்சரிவச்சுக் கனிமங்கள்
குன்னௌர் சட்டமன்றத் தொகுதி

**குன்னௌர் சட்டமன்றத் தொகுதி** *(Gunnaur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது சம்பல் மாவட்டத்தில் அமைந்துள்ளது. குன்னௌர், பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தார்மீகப் பயனாளித்துவம்

**தார்மீகப் பயனாளித்துவம்** (அல்லது **தார்மீக பாதிப்பு**, **தார்மீக மதிப்பீடு**, அல்லது **தார்மீகக் கருதுத்தன்மை**) (ஆங்கிலம்: *moral patienthood*, *moral patience*, *moral patiency*, *moral status*, *moral considerability*) என்பது தார்மீக முகவர் (moral agent) ஒருவரால்/ஒன்றினால் ஒரு உயிரினமானது தார்மீக ரீதியான பாதிப்புக்குள்ளாகும் தகுதியைக் கொண்ட தன்மை அல்லது தார்மீக ரீதியாக கருத்தில் கொள்ளப்படுவதற்குத் தகுதியுடைய ஒரு நிலையைக் குறிக்கின்றது. வேறுவிதமாகக் கூறவேண்டுமெனில், ஒரு செயலின் அறத்தன்மை என்பது அச்செயலானது தார்மீக ரீதியான பாதிப்புக்குள்ளாகும் தகுதியைக் கொண்ட உயிரினங்களை எவ்வாறு பாதிக்கிறது என்பதைப் பொறுத்து அமைகிறது. அவ்வாறு பாதிப்புக்கு உள்ளாகும் உயிரினங்கள் **தார்மீகப் பயனாளிகள்** அல்லது **தார்மீகக் கருதுதன்மை கொண்டவை** (அதாவது, தார்மீக ரீதியாகக் கருத்தில் கொள்ளத்தக்க உயிரினங்கள்) என்று அழைக்கப்படுகின்றன.

மனிதரல்லா விலங்குகள் மற்றும் செயற்கை அமைப்புகள் ஆகியவற்றின் தார்மீக பயனாளித்துவம் குறித்த கருத்துக்கள் கல்வித்துறையில் ஆராயப்பட்டுள்ளன. குறிப்பாக, மனிதரல்லா விலங்குகளை நெறிமுறைப்படி நடத்துவது குறித்த மேலதிக விவரங்களை விலங்குரிமை கட்டுரையில் காணலாம்.

## இவற்றையும் காண்க
* விலங்குரிமை
* விலங்கு நலன்
* திறன்மிகு ஒப்புரவாண்மை
* தார்மீக வட்ட விரிவாக்கம்

## மேற்கோள் தரவுகள்

பகுப்பு:மெய்யியல்
பகுப்பு:நெறியியல்
பகுப்பு:மெய்யியல் கோட்பாடுகள்
பகுப்பு:விலங்குரிமை
பகுப்பு:விலங்கு நெறியியல்
பகுப்பு:திறன்மிகு ஒப்புரவாண்மை
பகுப்பு:நடத்தையியல்
ஐதராக்சில் அயனி உறிஞ்சல்

**ஐதராக்சில் அயனி உறிஞ்சல்** (*Hydroxyl ion absorption*) என்பது ஒளியியல் இழைகளில் மின்காந்த கதிர்வீச்சு உறிஞ்சப்படுதலைக் குறிக்கும். இதில் அண்மை அகச்சிவப்பு கதிர்வீச்சும் அடங்கும். நீரிலிருந்து மாசாக எஞ்சியிருக்கும் ஐதராக்சில் அயனிகளின் இருப்பு இதற்கு காரணமாகும்.  

தயாரிப்பு உருவாக்கத்தின் போதும் அல்லது அதற்குப் பிறகும் ஐதராக்சில்  (OH−) அயனி கண்ணாடியினுள் ஊடுருவ முடியும். இதன் விளைவாக, இவை ஒளியியல் இழைகளின் வழியாகத் தகவல்தொடர்புக்குப் பயன்படுத்தப்படுகின்றன. உதாரணமாக 1.383 μm மையத்தில் உள்ள குறிப்பிட்ட ஒளியலை நீளங்களில் குறிப்பிடத்தக்க அளவு பலவீனமடைதல் ஏற்படுகிறது.

## மேற்கோள்கள்

பகுப்பு:இழை ஒளியியல்
தாங்கைட்டு

**தாங்கைட்டு** (*Tangeite*) என்பது CaCu(VO4)(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  கால்சியோவோல்போர்தைட்டு என்ற பெயராலும் இக்கனிமம் அழைக்கப்படுகிறது. கால்சியம், தாமிரம் வனேடேட்டு கனிமமான இது ஓர் இரண்டாம் நிலை கனிமமாக மணற்கற்களிலும், வனேடியம் கொண்ட தாதுப் படிவுகளின் ஆக்சிசனேற்ற மண்டலங்களிலும் காணப்படுகிறது.

பன்னாட்டு கனிமவியல் சங்கம் தாங்கைட்டு கனிமத்தை Tgஎன்ற குறியீட்டால் அடையாளப்படுத்துகிறது.

1925 ஆம் ஆண்டில் அலெக்சாண்டர் எவ்செனிவிச்சு பெர்சுமேன் என்பவரால், கிர்கிசுதானில் உள்ள அலை மலைத்தொடரில் உள்ள பெர்கானா பள்ளத்தாக்கில் இருக்கும் தாங்கே பள்ளத்தாக்கில் கண்டுபிடிக்கப்பட்ட காரணத்தால் இடத்தின் அடிப்படையில் பெயரிடப்பட்டது.

## மேற்கோள்கள்

பகுப்பு:வனேடேட்டு கனிமங்கள்
பகுப்பு:தாமிரம்(II) கனிமங்கள்
பகுப்பு:நேர்ச்சாய்சதுரக் கனிமங்கள்
கள்ளிக்காட்டு இதிகாசம்

**கள்ளிக்காட்டு இதிகாசம்** என்பது கவிஞர் வைரமுத்து அவர்களால் எழுதப்பட்ட ஒரு முக்கியமான சமூக நாவல் ஆகும். இது வைகை அணையின் கட்டுமானத்திற்காக மூழ்கிய 14 கிராம மக்களின் வாழ்வியல், அவர்களின் துயரங்கள், கலாச்சாரம், பண்பாடு மற்றும் போராட்டங்களை அடிப்படையாகக்கொண்ட ஒரு வரலாற்று புனைவு. இது 2003 இல் சாகித்ய அகாடமி விருது வென்றது குறிப்பிடத்தக்கது. கள்ளிக்காட்டு இதிகாசம் ஆங்கிலத்தில் *"The saga of cactus land*" என்ற தலைப்பில் 2022 ஆம் ஆண்டு துபாய் சர்வதேச மாநாட்டில் வெளியிடப்பட்டது.

## மையக்கரு
வைகை அணை கட்டுவதால் ஏற்படும் இடப்பெயர்வு, அதனால் சிதைவடையும் கிராம வாழ்க்கை, நீருக்காகவும், அரசு கொடுக்கும் பணத்திற்காகவும் உறவுகள் பிளவுபடுவது, இயற்கையின் சீற்றத்தால் ஏற்படும் அவலங்கள், மண்ணின், மக்களின் கண்ணீர்ப்பூக்கள் போன்றவற்றை நாவல் விவரிக்கிறது.

## முக்கிய கதாப்பாத்திரங்கள்
**பேயத்தேவர்:** கதையின் மையப்புள்ளி, கிராமத்து மக்களின் பிரதிநிதி, கடின உழைப்பாளி, அனால் சில சமயங்களில் பிடிவாதக்காரர்.

**அழகம்மாள்:** தேவரின் மனைவி, பொறுமையானவள், அன்பானவள், கணவனுக்காக பல தியாகங்கள் செய்யும் கிராமத்துப்பெண்.

**முத்து:** தேவரின் மகன், கிராமத்து இளைஞர்களின் பிரதிநிதி.

**கருப்பாயி:** முத்துவின் மனைவி.

## மேற்கோள்கள்
https://www.giriblog.com/kallikaatu-ithigasam/

https://www.shanlaxjournals.in/pdf/TS/V2N4/ts_v2_n4_044.pdf

https://hareeshnarayan.blogspot.com/2010/04/blog-post.html


பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழக எழுத்தாளர்கள்
பகுப்பு:தேனி மாவட்ட எழுத்தாளர்கள்
பரசுராம் மிசுரா

**பரசுராம் மிசுரா** (*Parshuram Mishra*) இந்தியாவைச் சேர்ந்த தாவரவியலாளர் ஆவார். 1894 ஆம் ஆண்டு சனவரி மாதம் 25ஆம் தேதியன்று இவர் பிறந்தார். ஒரு கல்வியாளராகவும் சம்பல்பூர் பல்கலைக்கழகத்தின் முதல் துணைவேந்தராகவும் அறியப்படுகிறார். 1961 ஆம் ஆண்டில் கல்கத்தா பல்கலைக்கழகத்தில் தனது கல்லூரிப் படிப்பை முடித்தார். லீட்சு பல்கலைக்கழகத்தில் முனைவர் பட்டம் பெற்றார். ஒடிசாவிலிருந்து பல்கலைக்கழகத்தில் முனைவர் பட்டம் பெற்ற முதல் நபர் என்ற சிறப்புக்கு உரியவரானார். லீட்சின் முன்னாள் ஆசிரியர் என்ற வகையில் உறுப்பினராக உள்ளார். பேராசிரியராக இருந்த காலகட்டத்தில் பல தாவரவியல் கட்டுரைகளை வெளியிட்டுள்ளார்.  இந்தியா திரும்பிய பின்னர் உத்கல் பல்கலைக்கழகத்தின் துணைவேந்தரானார் . 1967 ஆம் ஆண்டில் ஒடிசா அரசு சம்பல்பூர் பல்கலைக்கழகத்தைத் தொடங்கியபோது , ​​மிசுரா முதல் துணைவேந்தராக நியமிக்கப்பட்டார். 

நாட்டிற்கு ஆற்றிய சேவைகளுக்காக, 1960 ஆம் ஆண்டு இந்திய அரசு இவருக்கு நான்காவது மிக உயர்ந்த இந்திய குடிமை விருதான பத்மசிறீ விருதை வழங்கி கௌரவித்தது. கல்வியில் உயர் படிப்புகளுக்காக 1988 ஆம் ஆண்டு தொடங்கப்பட்ட முனைவர் பி. எம். மேம்பட்ட கல்வி நிறுவனம் இவரது நினைவாகப் பெயரிடப்பட்டது. 

## இறப்பு
பரசுராம் மிசுரா 1981 ஆம் ஆண்டு ஆகத்து மாதம் 4 ஆம் தேதியன்று இறந்தார்.
## மேற்கோள்கள்

## மேலும் படிக்க
* 

பகுப்பு:1894 பிறப்புகள்
பகுப்பு:1981 இறப்புகள்
பகுப்பு:ஒடிசா நபர்கள்
பகுப்பு:இந்தியத் தாவரவியலாளர்கள்
இராம்கிலாடி சிங் யாதவ்

**இராம்கிலாடி சிங் யாதவ்** *(Ramkhiladi Singh Yadav)* ஒரு இந்திய அரசியல்வாதி ஆவார். இவர் 16 மற்றும் 18 வது உத்தரபிரதேச சட்டமன்ற உறுப்பினர் ஆவார், உத்தரபிரதேசத்தின் குன்னௌர் சட்டமன்றத் தொகுதியின் சட்டமன்ற உறுப்பினர் ஆவார். இவர் சமாஜ்வாதி கட்சியின் உறுப்பினர் ஆவார். 

## ஆரம்பகால வாழ்க்கை மற்றும் கல்வி
இராம்கிலாடி சிங் குன்னூரில் பிறந்தார். மகாத்மா ஜோதிபா பூலே ரோகில்கந்து பல்கலைக்கழகத்தில் பயின்று இளங்கலை வேளாண்மை அறிவியல்  பட்டம் பெற்றார்.

## அரசியல் வாழ்க்கை
இராம்கிலாடி சிங் மூன்று முறை சட்டமன்ற உறுப்பினராக இருந்துள்ளார். 2022 இல் நடைபெற்ற தேர்தலில் குன்னௌர் சட்டமன்றத் தொகுதியில்  சமாஜ்வாதி கட்சியின் வேட்பாளராக போட்டியிட்டு வென்றார்.

2017 உத்தரப்பிரதேச சட்டப்பேரவைத் தேர்தலில் போட்டியிட்ட இவர்  பாரதிய ஜனதா கட்சியின்  வேட்பாளர் அஜீத் குமாரிடம் தோற்றுப்போனார்.

## தேர்தல் முடிவுகள்
### 2022

## மேலும் காண்க

* உத்தரப்பிரதேசத்தின் பதினோராவது சட்டமன்றம்
* குன்னௌர் சட்டப்பேரவை தொகுதி
* உத்தரப்பிரதேசத்தின் பதின்மூன்றாவது சட்டமன்றம்
* உத்தரப்பிரதேச சட்டப்பேரவை

## மேற்கோள்கள்




பகுப்பு:வாழும் மக்கள்
பகுப்பு:1960 பிறப்புகள்
தார்மீக முகவாண்மை

**தார்மீக முகவாண்மை** (*moral agency*) என்பது ஒரு செயலைப் பிரித்தறிந்து அது சரி என்றோ தவறு என்றோ வேறுபடுத்தி அதன் அடிப்படையில் தார்மீகத் தேர்வுகளைச் செய்வதற்கும், அந்தச் செயல்களுக்குப் பொறுப்பேற்கவும் ஒரு தனிநபருக்கு உள்ள திறனாகும். **தார்மீக முகவர்** (*moral agent*) என்பது "சரி மற்றும் தவறு ஆகியவற்றைக் கருத்தில் கொண்டு செயல்படக்கூடிய எந்த ஒரு உயிரினத்தையும்" குறிக்க வல்ல சொல்லாகும்.

வேறு வகையில் உரைப்பின், எந்த ஒருவரது செயற்பாட்டின் விளைவாக ஒரு பொருள் (அல்லது உயிரினம்) தார்மீகப் பயனாளி என்ற அந்தஸ்தினைப் பெறுகிறதோ அந்த ஒருவரே தார்மீக முகவர் ஆவார். இதனை தார்மீக மதிப்புள்ள ஒவ்வொரு உயிரினத்தின் உள்ளிருந்து செயற்படும் ஒரு தார்மீக இயக்கு/இயங்கு பொறி எனலாம்.

## இவற்றையும் காண்க
* விலங்குரிமை
* விலங்கு நலன்
* திறன்மிகு ஒப்புரவாண்மை
* தார்மீக வட்ட விரிவாக்கம்
* இம்மானுவேல் காந்து
* பீட்டர் சிங்கர்
* ஜெரமி பெந்தாம்

## மேற்கோள் தரவுகள்

## மேலும் படிக்க

* 

பகுப்பு:மெய்யியல்
பகுப்பு:நெறியியல்
பகுப்பு:மெய்யியல் கோட்பாடுகள்
பகுப்பு:விலங்குரிமை
பகுப்பு:விலங்கு நெறியியல்
பகுப்பு:திறன்மிகு ஒப்புரவாண்மை
பகுப்பு:நடத்தையியல்
பகுப்பு:நபர்த்தன்மை
ஓம்பிரகாசு சிங்

**ஓம்பிரகாசு சிங்** (*Omprakash Singh*)(பிறப்பு 13 மே 1959) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் 2022 உத்தரப்பிரதேச சட்டப்பேரவைத் தேர்தலில் ஜமானியா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் ஏழாவது முறையாக இப்பதவிக்குத் தேர்ந்தெடுக்கப்பட்டார். 1998 முதல் 1999 வரை 12ஆவது மக்களவையில் காசிப்பூரையும் பிரதிநிதித்துவப்படுத்தியுள்ளார். இவர் சமாஜ்வாதி கட்சி உறுப்பினர் ஆவார்.

## அரசியல் வாழ்க்கை
நாடாளுமன்ற உறுப்பினராக இரண்டு ஆண்டுகள் பதவிவகித்தப்போது ஓம்பிரகாசு சிங், வர்த்தகக் குழு மற்றும் ஜவுளி தொடர்பான துணைக் குழுவின் உறுப்பினராக இருந்தார்.

2003 முதல் 2007 வரை உத்தரப்பிரதேசத்தில் நீர்ப்பாசனத் துறை அமைச்சராகவும், பின்னர் 2012 முதல் 2017 வரை அகிலேசு யாதவ் அமைச்சரவையில் சுற்றுலாத் துறை அமைச்சராகவும் இருந்தார். நிலக்கரி அமைச்சகத்தின் ஆலோசனைக் குழு, தொடருந்து மாநாட்டுக் குழு மற்றும் பொது வருவாய்களுக்கு தொடருந்து நிறுவனங்கள் செலுத்த வேண்டிய ஈவுத்தொகை விகிதத்தை மறுஆய்வு செய்வதற்கான குழுவில் உறுப்பினராகவும் இருந்தார்.

2012ஆம் ஆண்டில், சிங், ஜமானியா பிரதிநிதித்துவப்படுத்தும் வகையில் இந்திய சட்டமன்றத்திற்கு தேர்ந்தெடுக்கப்பட்டார். இதே நேரத்தில் சமாஜ்வாதி கட்சியின் ஆட்சியில் உத்தரப்பிரதேச அரசாங்கத்தில் அமைச்சராக இருந்தார்.

## மேற்கோள்கள்
அனில் குமார் சிங்

**அனில் குமார் சிங்** (*Anil Kumar Singh*) என்பவர் இந்திய அரசியல்வாதியும் உத்தரப் பிரதேசச் சட்டமன்ற உறுப்பினரும் ஆவார். இவர் பாரதிய ஜனதா கட்சியினை சார்ந்த அரசியல்வாதி ஆவார். இவர் 18வது உத்தரப் பிரதேச சட்டமன்ற உறுப்பினராக உள்ளார். 2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் புர்வா சட்டமன்றத் தொகுதியில் பாஜக சார்பில் போட்டியிட்டு வெற்றிபெற்று சட்டமன்ற உறுப்பினர் ஆனார். முன்னதாக இவர் 2017ஆம் நடைபெற்ற தேர்தலில் பகுஜன் சமாஜ் கட்சி சார்பில் போட்டியிட்டு சட்டமன்ற உறுப்பினராக ஆனார்.

## தேர்தல் செயல்பாடு
### 2022

### 2017

## மேற்கோள்கள்

* "Anil Kumar Singh in Uttar Pradesh election PURWA (UNNAO)" *myneta.info.* Retrieved in 4 January 2023
* "Anil Kumar Singh BJP | Purwa | Uttar Pradesh" *News 18.* 
* "Anil Kumar Singh MLA of PURWA Uttar Pradesh" *Nocorruption.*

பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:1979 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
புளுட்டோனியம்(III) ஆக்சைடு

**புளுட்டோனியம்(III) ஆக்சைடு** (*Plutonium(III) oxide*) என்பது Pu2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் ஆக்சிசனும் சேர்ந்து இக்கனிமச் சேர்மம் உருவாகிறது. புளுட்டோனியத்தின் ஒரு செசுகியுவாக்சைடாக இது வகைப்படுத்தப்படுகிறது. பொதுவாகக் காணப்படும் புளுட்டோனியம் டை ஆக்சைடு (PuO2) சேர்மத்தை விட இது ஒரு குறைந்த ஆக்சைடு ஆகும். 

## தயாரிப்பு
புளுட்டோனியம்(III) ஆக்சைடு சேர்மத்தின் கனசதுர வடிவமானது புளுட்டோனியம் டை ஆக்சைடின் வெப்பச் சிதைவின் மூலம் உருவாகிறது.

::2PuO2 → Pu2O3 + O2

புளுட்டோனியம் டை ஆக்சைடை உலோகப் புளுட்டோனியத்துடன் சேர்த்து ஒடுக்கும் வினைக்கு உட்படுத்தினால் புளுட்டோனியம்(III) ஆக்சைடு சேர்மத்தின் அறுகோண வடிவம் உருவாகிறது:

:2PuO2 + Pu → 2Pu2O3

## இயற்பியல் பண்புகள்
புளுட்டோனியம்(III) ஆக்சைடு சேர்மம் கனசதுர அமைப்புடைய, Ia3 என்ற இடக்குழுவில் உள்ள கருப்புப் படிகங்களை உருவாக்குகிறது.

இந்தச் சேர்மம் அறுகோண அமைப்புடைய படிகங்களையும் உருவாக்குகிறது, அதன் இடக்குழு தொகுதி P 3m1 ஆகும்.

## வேதிப் பண்புகள்
திறந்த வெளியில் சேமித்து வைக்கும்போது புளுட்டோனியம்(III) ஆக்சைடு சேர்மம் ஆக்சிசனேற்றம்  அடைகிறது.:

:2Pu2O3 + O2 → 4PuO2

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:ஆக்சைடுகள்
மகேந்திர நாத் யாதவ்

**மகேந்திர நாத் யாதவ்** (*Mahendra Nath Yadav*) என்பவர் இந்தியா அரசியல்வாதியும் உத்தரப் பிரதேச மாநில சட்டமன்ற உறுப்பினரும் ஆவார். இவர் உத்தரபிரதேசத்தில் உள்ள பசுதி சதார் சட்டமன்றத் தொகுதியின் சட்டமன்ற உறுப்பினராக உள்ளார். இவர் சமாஜ்வாதி கட்சியின் உறுப்பினர் ஆவார். 2022 சட்டமன்றத் தேர்தலில் பாரதிய ஜனதா கட்சி தயராம் சவுத்ரியைத் தோற்கடித்தார். இவர் சமாஜ்வாதி கட்சி மாவட்டத் தலைவராகவும் உள்ளார்.

## தனிப்பட்ட வாழ்க்கை
மகேந்திரநாத் யாதவ் பசுதி மாவட்டத்தில் உள்ள கல்வாரி எத்மாலி (சங்காகியா) என்ற கிராமத்தில் பிறந்தார். இவரது தந்தையின் பெயர் சியாமச்சந்திர யாதவ்.

## கல்வி
மகேந்திரநாத் யாதவ், சிவராசு கிசான் பட்டப்படிப்பு கல்லூரியில் முதுநிலைப் பட்டம் பெற்றுள்ளார்.

## அரசியல்
மகேந்திரநாத் யாதவ் 2017ஆம் ஆண்டு நடைபெற்ற சட்டமன்றத் தேர்தலில் பசுதி சதார் சட்டமன்றத் தொகுதியில் போட்டியிட்டார். ஆனால் இவர் தோல்வியடைந்தார். 2005 முதல் தொடர்ந்து 10 ஆண்டுகள் மாவட்ட பஞ்சாயத்து உறுப்பினராக இருந்தார். 2004ஆம் ஆண்டில் கே. டி. சி. யின் தலைவராக இருந்துள்ளார். இது தவிர, மகேந்திர யாதவ் லோகியா வாகினி மாவட்டத் தலைவராகவும், சமாஜ்வாதி மாணவர் சபையின் மாவட்டத் தலைவருமாகவும் இருந்துள்ளார்.

மகேந்திர நாத் யாதவ் பசுதி சதார் சட்டமன்றத் தொகுதியின் உறுப்பினராக உள்ளார். 2022 சட்டமன்றத் தேர்தலில் பாரதிய ஜனதா கட்சி தயராம் சவுத்ரியைத் தோற்கடித்தார்.

## மேற்கோள்கள்

பகுப்பு:உத்தரப் பிரதேச அரசியல்வாதிகள்
டிரையுரேனியம் எப்டாக்சைடு

**டிரையுரேனியம் எப்டாக்சைடு** (*Triuranium heptoxide*) என்பது U3O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## மேற்கோள்கள்

பகுப்பு:யுரேனியம் சேர்மங்கள்
பகுப்பு:ஆக்சைடுகள்
ஜெய் கிசான் சாகு

**ஜெய் கிசான் சாகு** (*Jai Kishan Sahu*)(பிறப்பு 1964) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் காசிப்பூர் சதார் சட்டமன்றத் தொகுதியிலிருந்து 18ஆவது உத்தரப் பிரதேச சட்டமன்ற உறுப்பினராக உள்ளார். இவர் சமாஜ்வாதி கட்சியின் உறுப்பினர் ஆவார்.

## மேற்கோள்கள்

பகுப்பு:உத்தரப் பிரதேச அரசியல்வாதிகள்
இலக்கி யாதவ்

**இலக்கி யாதவ்** (*Lucky Yadav*)(பிறப்பு நவம்பர் 15,1980) என்பவர் இந்திய அரசியல்வாதியும் உத்தரப் பிரதேச மாநில சட்டமன்ற உறுப்பினரும் ஆவார். இவர் சமாஜ்வாதி கட்சி உறுப்பினர் ஆவார். உத்தரப்பிரதேச மலானி சட்டமன்றத் தொகுதியின் பதினெட்டாவது சட்டமன்ற உறுப்பினராகவும் உள்ளார். யாதவ் தனது தந்தையின் மரணத்தைத் தொடர்ந்து 2020ஆம் ஆண்டில் நடந்த இடைத்தேர்தலில் சட்டமன்ற உறுப்பினராகத் தேர்ந்தெடுக்கப்பட்டார். இவர் மீண்டும் 2022இல் சட்டமன்றத் தேர்தலில் போட்டியிட்டார். இந்த 2022 உத்தரபிரதேச சட்டப்பேரவைத் தேர்தலில், மீண்டும் சட்டமன்ற உறுப்பினராகத் தேர்ந்தெடுக்கப்பட்டார். 

## தேர்தல் செயல்பாடு
### 2022

### 2020

## மேற்கோள்கள்

பகுப்பு:உத்தரப் பிரதேச அரசியல்வாதிகள்
டெட்ராயுரேனியம் நோனாக்சைடு

**டெட்ராயுரேனியம் நோனாக்சைடு** (*Tetrauranium nonaoxide*) என்பது U4O9 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## இயற்பியல் பண்புகள்
டெட்ராயுரேனியம் நோனாக்சைடு சேர்மம் கருப்பு நிற படிகத் திண்மமாக உருவாகிறது.

## மேற்கோள்கள்

பகுப்பு:யுரேனியம் சேர்மங்கள்
பகுப்பு:ஆக்சைடுகள்
பிசௌலீ சட்டமன்றத் தொகுதி

**பிசௌலீ சட்டமன்றத் தொகுதி** *(Bisauli Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. பிசௌலீ, பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
இராம் மூர்த்தி வர்மா

**இராம் மூர்த்தி வர்மா** (*Ram Murti Verma*)(பிறப்பு 1 சனவரி 1965) என்பவர் இந்திய அரசியல்வாதியும், அகிலேஷ் யாதவ் அமைச்சகத்தின் கீழ் உத்தரப் பிரதேச அரசாங்கத்தில் பால் மற்றும் பால் மேம்பாட்டு முன்னாள் அமைச்சரும் ஆவார். சமாஜ்வாதி கட்சி உறுப்பினராக, வர்மா உத்தரப் பிரதேசத்தின் 18ஆவது சட்டமன்றத்தில் தண்டா சட்டமன்றத் தொகுதியைப் பிரதிநிதித்துவப்படுத்துகிறார். இதற்கு முன்பு, இவர் உத்தரபிரப் தேசத்தின் பதினாறாவது சட்டமன்றத்தில் அக்பர்பூர் சட்டமன்றத் தொகுதியைப் பிரதிநிதித்துவப்படுத்தினார்.

## இளமை
வர்மா 1965 சனவரி 1 அன்று உத்தரப் பிரதேச மாநிலத்தில் அம்பேத்கர் நகர் மாவட்டத்தின் தோக்ரிபூர் கிராமத்தில் வாசுதேவ் வர்மாவுக்கு மகனாகப் பிறந்தார். இவர் இளங்கலை பட்டப்படிப்பில் சேர்ந்தார். ஆனால் தனது கல்வியை முடிக்கவில்லை. வர்மா 1984இல் சுதாமா தேவியை மணந்தார். இந்த இணையருக்கு இரண்டு மகன்கள் உள்ளனர். வர்மா தொழிலால் ஒரு விவசாயியாக உள்ளார்.

## அரசியல் வாழ்க்கை
சமாஜ்வாதி கட்சியின் உறுப்பினரான வர்மா, 2012ஆம் ஆண்டு நடைபெற்ற உத்தரப் பிரதேசச் சட்டப்பேரவைத் தேர்தலில் அக்பர்பூர் சட்டமன்றத் தொகுதியில் போட்டியிட்டு வெற்றி பெற்றார். 2012 முதல் 2017 வரை சட்டமன்ற உறுப்பினராகப் பணியாற்றினார். மீண்டும் 2017 தேர்தலில் போட்டியிட்ட வர்மா  குறைந்த வித்தியாசத்தில் தோல்வியடைந்தார். 

2022 உத்தரப் பிரதேசச் சட்டப்பேரவைத் தேர்தலில் அக்பர்பூருக்குப் பதிலாக தண்டா சட்டமன்றத் தொகுதியில் போட்டியிட்ட வர்மா, பாரதிய ஜனதா கட்சி வேட்பாளரான கபில் தியோ வர்மாவை 32,097 வாக்குகள் வித்தியாசத்தில் தோற்கடித்து மீண்டும் சட்டமன்ற உறுப்பினர் ஆனார்.

வர்மா மூன்று முறை சமாஜ்வாதி கட்சியின் மாவட்டத் தலைவராகவும் பணியாற்றியுள்ளார். 2014 மக்களவைத் தேர்தலிலும் அம்பேத்கர் நகர் மக்களவைத் தொகுதியில் போட்டியிட்டார்.

## மேற்கோள்கள்

பகுப்பு:1965 பிறப்புகள்
பகுப்பு:உத்தரப் பிரதேச அரசியல்வாதிகள்
ஆசுதோசு மௌரியா

**ஆசுதோசு மௌரியா** (Ashutosh Maurya) ஓர் இந்திய அரசியல்வாதியும், இந்தியாவின் உத்தரப்பிரதேசத்தின் பதினாறாவது சட்டமன்ற உறுப்பினரும் ஆவார். இவர் 2022 இல் நடைபெற்ற  உத்தரபிரதேசத்தின் பிசௌலீ சட்டமன்றத் தொகுதியில் சமாஜ்வாதி கட்சியின் வேட்பாளராக போட்டியிட்டு வென்றார்.

## அரசியல் வாழ்க்கை
2022 இல் நடைபெற்ற உத்தரப் பிரதேச சட்டமன்றத் தேர்தலில் பிசௌலீ சட்டமன்றத் தொகுதியில்  சமாஜ்வாதி கட்சியின் வேட்பாளராக போட்டியிட்ட ஆசுதோசு மௌரியா 110569 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் வேட்பாளர்  குசாக்ரா சாகரை விட 1834 வாக்குகள் அதிகம் பெற்று வெற்றிபெற்றார்.

2017 உத்தரப்பிரதேச சட்டப்பேரவைத் தேர்தலில் பாரதிய ஜனதா கட்சி குசாக்ரா சாகரிடம் தோல்வியடைந்தார்.

## மேலும் காண்க

* பிசௌலி சட்டப்பேரவை தொகுதி
* உத்தரப்பிரதேச சட்டப்பேரவை

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:பதாயூன் மாவட்ட நபர்கள்
நெப்டியூனியம் மூவாக்சைடு

**நெப்டியூனியம் மூவாக்சைடு** (*Neptunium trioxide*) என்பது NpO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் ஆக்சிசனும் சேர்ந்து இந்த கனிமச் சேர்மம் உருவாகிறது.

## தயாரிப்பு
நெப்டூனியம்(V) நைட்ரேட்டு கரைசலை, பொட்டாசியம் மற்றும் இலித்தியம் நைட்ரேட்டுகளின் உருகிய நல்லுருகு கலவையில் 150 °செல்சியசு வெப்பநிலையில் ஓசோனைக் கொண்டு ஆக்சிசனேற்றம் செய்வதன் மூலம் நெப்டூனியம் முவாக்சைடைப் பெறலாம். இந்த வினையின் துணை விளைபொருட்கள் நீரினால் கழுவி அகற்றப்படுகின்றன. மற்ற முறைகளும் அறியப்பட்டுள்ளன.

## இயற்பியல் பண்புகள்
நெப்டூனியம் மூவாக்சைடு அதிக ஆவியாகும் தன்மை கொண்டது. நீரேறிய வடிவத்தில் மட்டுமே இது காணப்படுகிறது. தண்ணீரில் கரையாது. மாறுபட்ட இயைபு கொண்ட NpO₃•xH₂O என்ற அடர் பழுப்பு நிற நீரேற்றப் படிகங்களை உருவாக்குகிறது.  இதில் x = 1–2 ஆகும்.  NpO₃•H₂O நீரேற்றப் படிகங்கள் செஞ்சாய்சதுர படிக அமைப்பைச் சேர்ந்தவையாகும்.

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:ஆக்சைடுகள்
அமயா

**அமயா** (*Amaya*) என்பது ஐக்கிய இராச்சியத்தின் இலண்டன் பெருநகர்ப் பகுதியின் மிச்செலின் நட்சத்திர இந்திய உணவகமாகும். இந்த உணவகம் வட மற்றும் தென்னிந்திய உணவு வகைகளை வழங்குகிறது.

## மேற்கோள்கள்

பகுப்பு:இந்திய உணவு விடுதிகள்
அவதாரா

**அவதாரா** (*Avatāra*) என்பது துபாயில் உள்ள மிச்செலின் நட்சத்திர உணவகம் ஆகும். இது இந்திய உணவு வகைகளை வழங்குகிறது.

## மேற்கோள்கள்

பகுப்பு:இந்திய உணவு விடுதிகள்
கன்னியாகுமரி (உணவகம்)

**கன்னியாகுமரி** (*Kanyakumari*) என்பது நியூயார்க் நகரில் பிளாடிரான் மாவட்டத்தில் யூனியன் சதுக்கத்திற்கு அப்பால் உள்ள ஓர்இந்திய உணவகமாகும். இது முதன்மையாக கடலோர தென்னிந்திய உணவை மையமாகக் கொண்டுள்ளது.

## வரலாறு
சலீல் மேத்தா சனவரி 2024இல் இந்த உணவகத்தைத் திறந்தார். மேத்தா முன்பு இதே இடத்தில் கெபயா என்ற உணவகத்தை நடத்தி வந்தார். இதே குழுவின் பிற உணவகங்களான *பங்கி ஹாஸ்பிடாலிட்டி*யில், ஒரு காலத்தில் மிச்செலின் நடித்த லாட் (மலேசியன்), கபாப் அவ் சராப் (இந்தியன்), வாவ் (மலேசியன்) மற்றும் ஆசிய ஈர்க்கப்பட்ட காக்டெய்ல் பார்களான சிங்லிஷ் மற்றும் ஜெலாசு ஆகியவை அடங்கும்.

## உணவு
இங்குள்ள உணவு வகைகளில் நன்னீர் மட்டி கோலிவாடா, மெதுவாக சமைத்த கருப்பு தங்க மாட்டிறைச்சி, வடா பாவ் ஆகியவை அடங்கும்.

## மதிப்புரை
கன்னியாகுமரி சூன் 2024இல் நியூயார்க் நகரத்திற்கான *மிச்செலின் வழிகாட்டியில்* சேர்ந்தது.

## மேற்கோள்கள்

பகுப்பு:இந்திய உணவு விடுதிகள்
துளசி (உணவகம்)

**துளசி** (*Tulsi*) நியூயார்க் நகரத்தின் மன்ஹாட்டனில் உள்ள ஓர் இந்திய உணவகம். இந்த உணவகம் மிச்செலின் நட்சத்திரத்தைப் பெற்றது.

## மேற்கோள்கள்

பகுப்பு:இந்திய உணவு விடுதிகள்
ப. வெ. தாமோதரன்

**ப. வெ. தாமோதரன்** (*P. V. Damodaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் பச்சபாளையம் பகுதியினைச் சேர்ந்தவர். இவர்,  அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொங்கலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில்  2002-ம் ஆண்டு முதல் 2006-ம் ஆண்டு வரை கால்நடைத்துறை அமைச்சராகப் பதவி வகித்தார்.
## வகித்த பதவிகள்
*  தமிழக கால்நடைத்துறை அமைச்சர்
*  கோவை மாவட்ட ஆவின் தலைவர்
* எம்.ஜி.ஆர். மன்ற மாநில துணைத் தலைவர்
* கோவை புறநகர் மாவட்ட செயலாளர் 
## இறப்பு
கொரோனா தொற்றால், நுரையீரல் கடுமையாகப் பாதிக்கப்பட்டுச் சிகிச்சைபெற்றுவந்த இவர், சிகிச்சை பலனின்றி, கோவையில் உள்ள ஒரு தனியார் மருத்துவமனையில், சனவரி 12, 2021 அன்று உயிரிழந்தார்.
## மேற்கோள்கள்

பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக முன்னாள் அமைச்சர்கள்
பகுப்பு:கோயம்புத்தூர் மாவட்ட மக்கள்
பகுப்பு:2021 இறப்புகள்
கே. சுதர்சனம்

**கே. சுதர்சனம்** (*K. Sudarsanam*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் தானாகுளம் பகுதியினைச் சேர்ந்தவர். இவர்,  அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கும்மிடிப்பூண்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில், சிறிது காலம் பிற்படுத்தப்பட்டோர் நலத்துறை அமைச்சராக பணியாற்றியுள்ளார்.
## இளமையும் குடும்பமும்
சுதர்சனம், திருவள்ளூர் மாவட்டம், தானாகுளம் பகுதியினைச் சேர்ந்தவர். இவருக்கு ஜெயம்மாள் என்ற மனைவியும், கே. எஸ். விஜயகுமார் மற்றும் சதீஷ்குமார் என்கிற இரு மகன்களும் உள்ளனர். இவரது 
மகன் விஜயகுமாரும், கும்மிடிப்பூண்டி சட்டமன்ற உறுப்பினராக இருந்துள்ளார்.
## இறப்பு
இவர், திருவள்ளூர் மாவட்டம் பெரியபாளையம் அருகே உள்ள தானாகுளத்தில் குடும்பத்துடன் வசித்து வந்தார். கடந்த 2005 ஜனவரி 9ல், தன் குடும்பத்தினருடன் வீட்டில் துாங்கிக் கொண்டிருந்தார். அப்போது, வடமாநிலத்தை சேர்ந்த பவாரியா கொள்ளையர்கள் வீடு புகுந்து சுதர்சனத்தை சுட்டு கொண்டனர்.
## மேற்கோள்கள்

பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக முன்னாள் அமைச்சர்கள்
பகுப்பு:2025 இறப்புகள்
பகுப்பு:இந்தியாவில் கொலை செய்யப்பட்ட அரசியல்வாதிகள்
பில்சீ சட்டமன்றத் தொகுதி

**பில்சீ சட்டமன்றத் தொகுதி** *(Bilsi Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. பில்சீ, பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதி
அரிசு சந்திரா

**அரிசு சந்திரா** என்ற **அரிசு சந்திர சாக்யா** *(Harish Chandra Shakya)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  பில்சீ சட்டமன்றத் தொகுதியில் போட்டியிட்டு வென்றார். இத்தொகுதியானது பதாவுன் மாவட்டத்தில் அமைந்துள்ளது. இவர் பிரஜ் பிராந்தியத்தைச் சேர்ந்த முன்னாள் பாஜக பிற்படுத்தப்பட்டோர் பிராந்திய தலைவர் ஆவார்.

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பில்சீ சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட அரிசு சந்திரா 93500 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் சந்திர பிரகாசை விட 25115 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்

பகுப்பு:வாழும் மக்கள்
ஆசிய சிறிய மஞ்சள் வௌவால்

**ஆசிய சிறிய மஞ்சள் வௌவால்** எனும் *இசுகோடோபிளசு காக்னாடசு*, வெசுபர் வௌவால் இனத்தைச் சேர்ந்த ஒரு பாலூட்டி ஆகும். இது வங்காளதேசம், கம்போடியா, இந்தியா, இந்தோனேசியா, மலேசியா, பாக்கித்தான், பிலிப்பீன்சு, இலங்கை, தைவான் ஆகிய நாடுகளில் காணப்படுகிறது.

## மேற்கோள்

பகுப்பு:இலங்கை முலையூட்டிகள்
பகுப்பு:தாய்வானின் பாலூட்டிகள்
பகுப்பு:இந்தியப் பாலூட்டிகள்
தெரசா தீவு

**தெரசா தீவு** (*Teressa Island*) இந்தியாவின் நிக்கோபார் தீவுகளில் ஒன்றாகும். தரசா தீவு என்ற பெயராலும் இத்தீவு அழைக்கப்படுகிறது.

## வரலாறு
டென்மார்க் தனது உரிமையை கைவிட்டுவிட்டது என்ற அனுமானத்தின் பேரில் ஆத்திரியா நிகோபார் தீவுகளை ஒரு காலனியாகக் கோரியபோது (1778-1784), அவர்கள் தெரசா தீவுக்கு ஆத்திரியாவின் இளவரசி மரியா தெரேசியாவின் பெயரைச் சூட்டினர். ஆத்திரியா 1784-ஆம் ஆண்டில் தனது உரிமையைக் கைவிட்டது.

2004 ஆம் ஆண்டு இந்தியப் பெருங்கடல் நிலநடுக்கம் மற்றும் சுனாமியைத் தொடர்ந்து, தெரசா தீவின் தாவரங்கள் மற்றும் விலங்கினங்களுக்குப் பெரும் சேதம் ஏற்பட்டது.

## புவியியல்
தெரசா தீவு, அருகிலுள்ள கமோர்டா தீவுக்கு மேற்கிலும், கச்சல் தீவுக்கு வடமேற்கிலும் அமைந்துள்ளது. சோவ்ரா தீவு எனப்படும் சிறிய தீவு வடக்கிலும், போம்புகா தீவு கிழக்கிலும் அமைந்துள்ளன. இந்தத் தீவின் வடக்குப்பகுதியில் உள்ள நிலப்பரப்பு 87 மீட்டர் உயரம் வரை உயர்ந்து காணப்படுகிறது.

தெரசா தீவின் பரப்பளவு 101.26 சதுர கிலோமீட்டர் ஆகும்.

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய தேசிய மக்கள் தொகை கணக்கெடுப்பின்படி, தெரசா தீவின் மக்கள் தொகை 1,934 ஆக இருந்தது. அங்குள்ள மிகப்பெரிய குடியிருப்புப் பகுதிகள்: பெங்காலி (354), கலாசி (335), மற்றும் மின்யுக் (305) ஆகியனவாகும். 

## நிர்வாகம்
தெரசா தீவு நான்கோவுரி நகரத்தின் தெரசா-சோவ்ரா தாலுகாவைச் சேர்ந்ததாகும். 

சோவ்ரா தீவு, போம்புகா தீவு, தில்லாங்சோங்கு தீவு மற்றும் லாவுக்கு தீவு ஆகியவை தெரசா-சோவ்ரா தாலுகாவில் உள்ள மற்ற தீவுகளாகும்.

## படக்காட்சியகம்
சஃபேத்து பாலு கடற்கரை
சஃபேத்து பாலு கடற்கரை (வெள்ளை மணல் கடற்கரை) போம்புகா தீவுக்கு எதிரே கிழக்குப் பகுதியில் அமைந்துள்ளது.

File:Map of Nicobar Islands-en.png|வரைபடம்
File: Nicobar islands 1 teressa.jpg|வான் பார்வை


## மேற்கோள்கள்

பகுப்பு:நிகோபார் மாவட்டம்
பகுப்பு:இந்தியத் தீவுகள்
பகுப்பு:அந்தமான் நிக்கோபார் தீவுகளின் தீவுகள்
பகுப்பு:வங்காள விரிகுடாவின் தீவுகள்
சிசிசுடா கான்கலர்

**சீன பிரம்பு எலி** எனும் *சிசிசுடா கான்கலர்* (*Sicista concolor*), *மிந்திடே* குடும்பத்தைச் சேர்ந்த ஒரு கொறிணி சிற்றினமாகும். இது சீனா, இந்தியா, பாக்கித்தானை பூர்வீகமாகக் கொண்டது.

## மேற்கோள்கள்

பகுப்பு:இந்தியப் பாலூட்டிகள்
தென்னிந்திய சிற்றுண்டிகள்

**தென்னிந்திய சிற்றுண்டிகள்** (*South Indian snacks*) என்பதுதென்னிந்தியாவில் பொதுவாகக் கிடைக்கும் சிற்றுண்டிகளின் பட்டியல் ஆகும்.
thumb|புனுகுலு

* அச்சப்பம் 
* அவலோஸ் உண்டா
* பஜ்ஜி
* மங்களூர் பச்சி
* போண்டா
* தயிர் வடை
* தோசை
* ஜாங்கிரி
* கோழலப்பம்
* முறுக்கு
* பக்காவடா
* பெசரட்டு
* பூரி
* புனுகுலு
* பழம்பொரி
* வடை
** உழுந்து வடை
** பருப்பு வடை
** வெங்காய வடை
* உப்புமா
* ஊத்தப்பம்
* வட்டலாப்பம்

## மேற்கோள்கள்

பகுப்பு:தென்னிந்திய சமையல்
பகுப்பு:இந்திய நொறுக்குத்தீனி வகைகள்
தமிழரசன் (திரைப்படம்)

**தமிழரசன்** 2023ஆம் ஆண்டு வெளிவந்த அதிரடி பரபரப்பு தமிழ்த் திரைப்படமாகும். இப்படத்தை பாபு யோகேஸ்வரன் எழுதி இயக்கினார். 

## கதைச் சுருக்கம்
தமிழரசன் ஒரு இரக்க குணமுள்ள காவல்துறை அதிகாரி. அவரது மகன் பிரபாகர் இருதய மாற்று அறுவை சிகிச்சைக்காக மருத்துவமனையில் அனுமதிக்கப்பட்டுள்ளார். ஆனால் பேராசை கொண்ட மருத்துவமனை ஊழியர்களால் இதய மாற்று அறுவை சிகிச்சை செய்ய புறக்கணிக்கப்படுகிறார். இதனால் தமிழரசன் மருத்துவமனையைக் கைப்பற்றுகிறார். ஆனால் அவர் ஊழல் நிறைந்த மேல்நிலை அதிகாரி டிசிபி ராணா பிரதாப் சிங் மற்றும் அவரது தனிப்பட்ட எதிரிகளிடமிருந்து தடைகளை எதிர்கொள்கிறார்.

## நடிகர்கள்

## இசை

இளையராஜா இத்திரைப்படத்திற்கு இசையமைத்தார்

## விமர்சனங்கள்
தினமலர் நாளிதழில் வந்த விமர்சனத்தில், "மருத்துவமனையில் உள்ளவர்களை விஜய் ஆண்டனி பிணயக் கைதியாக பிடித்து வைத்ததுமே, படம் இப்படித்தான் போய் முடியும் என நம்மால் யூகித்துவிட முடிகிறது. அதுவரையிலான அவருடைய போராட்டத்தில் பாசப் போராட்டம்தான் அதிகம் இருக்கிறது. வேறு எந்த ஒரு அதிரடியும் இல்லாததால் சுவாரசியமாக ரசிக்க முடியவில்லை" என்று எழுதி  மதிப்பீடுகளை வழங்கினர். 

ஆனந்த விகடன் நாளிதழில் வந்த விமர்சனத்தில், "தன் மகனைக் காப்பாற்ற மருத்துவமனையையே விஜய் ஆண்டனி தன் கட்டுப்பாட்டுக்குள் கொண்டுவரும் காட்சிகளில் ஏராளமான லாஜிக் குறைபாடுகள் என்றால் இறுதியில் வில்லன்கள் அனைவரும் வரிசைகட்டி ஒவ்வொருவராகத் திருந்துவதெல்லாம் செம போங்கு பாஸ். எதை முதன்மைப்படுத்திச் சொல்வது, அதை எப்படிச் சொல்வது என்பதில் தடுமாறி நிற்கிறான் தமிழரசன்" என்று எழுதி  மதிப்பெண்கள் வழங்கினர்.

## மேற்கோள்கள்

## வெளியிணைப்புகள்
* 

பகுப்பு:2023 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்தியத் தமிழ்த் திரைப்படங்கள்
கட்டியக்காரன்

**கட்டியக்காரன்** அல்லது **கட்டியங்காரன்** என்பது தெருக்கூத்துகளில் முதலில் அரங்கத்திற்கு வரும் ஒரு **கோமாளி** பாத்திரம் ஆகும். இந்தக் கட்டியக்காரன் தான் அன்று நடைபெறும் நாடகத்தின் பெயரை அறிவிப்பார். மேலும் அரங்கத்தில் இருந்தவாறு அப்போதைக்கப்போது இன்னின்ன பாத்திரங்கள் நுழைகின்றன என்று கூறிக்கொண்டிருப்பார். கதையின் போக்கை விவரிப்பார். மேலும் சூழலுக்கு ஏற்ப நகைச்சுவையாக பேசி பார்வையாளர்களை மகிழ்விப்பார்.

## பெயராய்வு
கட்டியக்காரன் என்றால் கட்டியம் கூறுபவன் என்பது பொருளாகும். பொதுவாக அரசவைகளில் கட்டியங்காரன் என்ற பணியாள் உண்டு. அவைக்கு இன்னின்னர் வருகிறார்களென பிருதாவளி கூறுவதும், மன்னரின் புகழை உரக்கச் சொல்லுவதுமே இவரது பணியாகும். **கட்டியம் கூறுதல்** என்னும் இந்த நடைமுறை சில கோயில்களில் பின்பற்றப்படுகிறது. இவ் வழக்கமானது மைசூர் முதலிய சமத்தானங்களில் இறுதிவரை இருந்தது. கூத்துகளில் அடுத்துவரும் பாத்திரங்களை அறிவித்துவந்த காரணத்தினால் இப்பாத்திரமும் இப்பெயரையே பெற்றது.

## நடுகல்
கிருஷ்ணகிரி மாவட்டம், போச்சம்பள்ளி அருகே உள்ள புளியம்பட்டி என்ற கிராமத்தில் தெருக்கூத்தில் இடம்பெற்ற ஒரு கட்டியக்காரனுக்கு வைக்கப்பட்ட நடுகல் கண்டுபிடிக்கபட்டது.
 
## மேற்கோள்கள்

பகுப்பு:தமிழ் நாடகம்
பிறைந்துறைச்சேனை

**பிறைந்துறைச்சேனை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது வாழைச்சேனைக்கு வடக்கே சுமார் 1 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
கருவாச்சி காவியம்

**கருவாச்சி காவியம்** என்பது கவிஞர் வைரமுத்து அவர்களால் எழுதப்பட்டு 2007ஆம் ஆண்டு வெளிவந்த நாவல் ஆகும். இது முழுக்க முழுக்க கிராமத்துப் பின்னணியில் உருவாக்கப்பட்ட ஒரு புனைவு கதையாகும். கவிஞர் இந்த நாவலில் ஒரு சாதாரண கிராமத்து பெண்ணைப்பற்றி (கருவாச்சி) மட்டுமே அதிகமாக கூறியுள்ளார். ஒரு சாதாரண பெண்ணின்  வாழ்வில் நடக்கும் போராட்டம், அவளின் வலிகள், கண்ணீர், தனக்குத்தானே பிரசவம் பார்க்கும் நிலை என அனைத்தையும் கவிஞர் இந்நாவலில் குறிப்பிட்டுள்ளார்.

## கதைச்சுருக்கம்
சொக்கத்தேவன்பட்டி என்ற சிறு கிராமத்தில் தந்தையை இழந்த பெண் தாயின் அரவணைப்பில் வளர்ந்து வந்தாள். அவள் தான் கதாநாயகி கருவாச்சி. கருவாச்சி குடும்பத்திற்கும் அவளது கணவன் (கட்டையன்) குடும்பத்திற்கும் 40 வருட பகை. அதனை மனதில் கொண்டு கருவாட்சியை திருமணம் செய்கிறான். திருமணமான 11 நாட்களில் கருவாச்சியை துரத்திவிடுகிறான். இதன்பிறகு அவள் வாழ்க்கையில் நடக்கும் பலவிதமான போராட்டங்கள் கூறப்பட்டுள்ளன. பின்னர் தனது கணவனான கட்டயனுக்கு தொழுநோய் வந்துவிடுகிறது. இத்தனை வலிகைளயும் மறந்து கருவாச்சி தனது கணவனுக்கு துணைநிற்கிறாள்.

## மையக்கருத்து
தகப்பனற்ற நிலையில், தாயின் அரவணைப்பில் வளரும் ஒரு கிராமத்துப் பெண்ணான கருவாச்சியின் வாழ்க்கையைச் சுற்றி பின்னப்பட்டிருக்கும்; வாழ்க்கையின் ஏற்றத் தாழ்வுகள், பிரசவ வலி போன்ற கடினமான தருணங்களை ஒரு தனிப் பெண்ணே எதிர்கொள்வது, கிராமிய வாழ்வின் யதார்த்தங்கள், பெண்ணின் வலிமை, சமூகத்தின் பார்வைகள் போன்றவற்றை ஆழமாகப் பேசுகிறது. 

## மேற்கோள்கள்

பகுப்பு:தமிழ்ப் புதினங்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
அசோக் கோரி

**அசோக் கோரி** (*Ashok Kori*) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் உத்தரப் பிரதேசம் ரேபரேலி மாவட்டத்தினைச்  சேர்ந்தவர். பாரதிய ஜனதா  கட்சியினைச் சார்ந்த இவர், 2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் சலோன் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
பதாயூங் சட்டமன்றத் தொகுதி

**பதாயூங் சட்டமன்றத் தொகுதி** *(Badaun Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. இது பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
மகேசு சந்திர குப்தா

**மகேசு சந்திர குப்தா** *(Mahesh Chandra Gupta)* ஒரு இந்திய அரசியல்வாதி மற்றும் இந்தியா உத்தரபிரதேசத்தின் 17 மற்றும் 18 ஆவது உத்தரப்பிரதேச சட்டமன்ற உறுப்பினர் ஆவார். இவர் உத்தரபிரதேசத்தின் பதாவுன் மாவட்டத்திலுள்ள பதாயூங் சட்டமன்றத் தொகுதியின் உறுப்பினர் ஆவார்.

## அரசியல் வாழ்க்கை
மகேசு சந்திர குப்தா பாரதிய ஜனதா கட்சி வேட்பாளராக உத்தரபிரதேச சட்டப்பேரவைத் தேர்தலில் போட்டியிட்டு சமாஜ்வாதி கட்சி வேட்பாளரை 16,467 வாக்குகள் வித்தியாசத்தில் தோற்கடித்தார். இவர் 21 ஆகத்து 2019 அன்று யோகி ஆதித்யநாத் அமைச்சரவையில் மாநில அமைச்சராக நியமிக்கப்பட்டார்.

2022 உத்தரப்பிரதேச சட்டப்பேரவைத் தேர்தலில் சமாஜ்வாதி கட்சியின் இரைசு அகமதுவை 11179 வாக்குகள் வித்தியாசத்தில் தோற்கடித்து மகேசு சந்திர குப்தா பதாயூங் சட்டமன்றத் தொகுதியில் வெற்றி பெற்றார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பெந்தோபெக்டினிடே

**பெந்தோபெக்டினிடே** (*Benthopectinidae*) என்பது எட்டு பேரினங்களுடன் குறைந்தது 75 சிற்றினங்களைக் கொண்ட கடல் நட்சத்திரங்களின் குடும்பமாகும். இது ஒரே ஒரு குடும்பத்துடன் *நோட்டோமையோடிடா* வரிசையின் கீழ் வகைப்படுத்தப்பட்டுள்ளது.

இந்த வின்மீன்கள் ஆழ்கடலில் வாழ்கின்றன. இவை நெகிழ்வான ஆரங்களைக் கொண்டுள்ளன. ஆரங்களில் உள்ள உள்-பக்கவாட்டு மேற்பரப்பில் சிறப்பியல்பு நீளமான தசைப் பட்டைகள் உள்ளன. பெந்தோபெக்டினிடே குடும்பத்தின் பெரும்பான்மையானவை ஆழ்கடல் வாழ் எட்டுப் பேரினங்கள் ஆகும். மேலும் இதன் பல உறுப்பினர்கள் தற்போது அங்கீகரிக்கப்பட்டதை விட அதிக வரம்பைக் கொண்டுள்ளன.

## வகைப்பாட்டியல்
ஒன்பது பேரினங்கள் அங்கீகரிக்கப்பட்டுள்ளன:

* *ஆக்னிடியசுடர்* டோடெர்லின், 1921
* *பெந்தோபெக்டன்* வெரில், 1884
* *கெய்ராஇசுடர்* இசுடுடெர், 1883
* *காசாசாசுடர்* இலுட்விக், 1910
* *மயோனோடசு* பிசர், 1911
* *நியர்சாசிடெர்* பிசர், 1911
* *பெக்டினாசுடர்* பெரியர், 1885
* †*பிளேசியாசுட்ரோபெக்டன்* பேயர், 1944
* *பொன்தாசுடர்* இசுலேடன், 1885

## மேற்கோள்கள்

பகுப்பு:முட்தோலிகள்
இரும்பு(II,III) சல்பைடு

**இரும்பு(II,III) சல்பைடு** (*Iron(II,III) sulfide*) என்பது FeS·Fe2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Fe3S4 என்ற வாய்ப்பாட்டாலும் இதை அடையாளப்படுத்தலாம். இரும்பு(II,III) ஆக்சைடுடன் இரும்பு(II,III) சல்பைடு சேர்மம் மிகவும் ஒத்திருக்கிறது. இயற்கையில் கிரெய்கைட்டு என்ற சல்பைடு கனிமமாக காணப்படுகிறது.  காந்தத்தன்மை கொண்ட இச்சேர்மம் காந்தநாட்ட பாக்டீரியாக்களால் உற்பத்தி செய்யப்பட்டு, அவற்றில் காணப்படும் ஓர் உயிரி-கனிமமாகவும் கருதப்படுகிறது. கலப்பு இணைதிறன் சேர்மமான , இதில் Fe2+ மற்றும் Fe3+ மையங்கள் 1:2 என்ற விகிதத்தில் உள்ளன.

## படிகக் கட்டமைப்பு
இரும்பு(II,III) சல்பைடின் படிகவியல் அலகு செல் Fd3m இடக்குழுவுடன் கூடிய கனசதுர வடிவமானதாகும். S எதிர்மின் அயனிகள் ஒரு கனசதுர நெருக்கப் பொதிவுக் கட்டமைப்பு அணிக்கோவையை உருவாக்குகின்றன. Fe நேர்மின் அயனிகள் நான்முகி மற்றும் எண்முகி தளங்களை ஆக்கிரமித்துள்ளன.

## காந்த மற்றும் மின்னணு பண்புகள்
தொடர்புடைய ஆக்சைடான மேக்னடைட்டைப் (Fe3O4) போலவே, இரும்பு(II,III) சல்பைடும் ஒரு பெர்ரி காந்தப் பொருளாகும். இதில் நான்முகி தளங்களில் உள்ள FeIII மையங்களின் சுழல் காந்தத் திருப்புத்திறன்கள், எண்முகி தளங்களில் உள்ளவற்றிற்கு எதிர் திசையில் அமைந்து, ஒரு நிகர காந்தமயமாக்கலை உருவாக்குகின்றன. இரண்டு உலோகத் தளங்களிலும் உயர் சுழல் குவாண்டம் எண்கள் உள்ளன. கிரெய்கைட்டின் மின்னணு அமைப்பு ஓர் அரை உலோகத்தின் அமைப்பைக் கொண்டுள்ளது.

## மேற்கோள்கள்

## மேலும் வாசிக்க
*
*
*
*
*
*
*
*

பகுப்பு:சல்பைடுகள்
பகுப்பு:இரும்பு(II,III) சேர்மங்கள்
கே. அருண் பிரகாஷ்

**கே. அருண் பிரகாஷ்** (*K. Arun Prakash*, பிறப்பு மே 3, 1968) என்பவர் தமிழ்நாட்டைச் சேர்ந்த கருநாடக இசைக்கலைஞர், தாள வாத்தியக் கலைஞர், இசையமைப்பாளர் ஆவார். இவர் மிருதங்கத்தில் நிபுணத்துவம் பெற்றவர். 

## துவக்க கால வாழ்க்கை
கே. அருண் பிரகாஷ்,  தமிழ்நாட்டின் கும்பகோணத்தில், வசந்தா கிருஷ்ணன் மற்றும் இசையமைப்பாளர் எல். கிருஷ்ணன் இணையருக்கு மகனாகப் பிறந்தார்.   இசையமைப்பாளரான இவரின் தந்தை, எல். கிருஷ்ணன் பாடகரான ஜி.என். பாலசுப்பிரமணியத்தின் சீடர் ஆவார்.  பிரகாஷ் தனது ஒன்பது வயதில் ராமநாதபுரம் எம். என். கந்தசாமி பிள்ளையிடம்  மிருதங்கத்தைக் கற்கத் தொடங்கினார். 11 வயதிலிருந்தே இசை நிகழ்ச்சிகளில் கலந்துகொள்ளத் தொடங்கினார்.   

## தொழில்
பிரகாஷ், சென்னையிலுள்ள இந்தியக் கலாச்சார உறவுக் குழு மற்றும் செம்பெருந்தாயத்தால் ஏற்பாடு செய்யப்பட்ட ஜுகல்பந்தி (இரண்டு தனிக் கலைஞர்கள் சேர்ந்து இசைத்தல்) மற்றும் இந்துஸ்தானி மற்றும் மேற்கத்திய இசைக்கலைஞர்களுடன் கூட்டு நிகழ்ச்சிகளில் கலந்துகொண்டுள்ளார். 

விமர்சகர்களும் நேர்காணல் செய்பவர்களும் இவரது நிழக்ச்சிகளில் இவர் மௌனத்தையும், ஆற்றல்மிக்க வேறுபாடுகளையும் பயன்படுத்துவதைக் குறிப்பிட்டுள்ளனர்.  

இவர் 1999 திசம்பர் 31 அன்று சென்னை மியூசிக் அகாதமியில் நடைபெற்ற ஒய்ஏசிஎம் *மில்லினியம் நிகழ்ச்சிக்கான* பிரதான இசையமைப்பை பேற்கொண்டார். முன்னணி கருநாடக பாடகர்களுக்கு பக்கவாத்தியம் வாசிப்பது மட்டுமல்லாமல், ஏராளமான பக்திப் பாடல்களின் ஒலிப்பதிவுகளிலும் வாசித்துள்ளார். பிரகாஷ் அமெரிக்கா, கனடா, இங்கிலாந்து, ஜெர்மனி, பிரான்சு, ஆத்திரேலியா, சிங்கப்பூர், மலேசியா, மத்திய கிழக்கு நாடுகள் உள்ளிட்ட நாடுகளுக்கு சுற்றுப்பயணம் மேற்கொண்டு இசை நிகழ்ச்சிகளை நடத்தியுள்ளார். 

## விருதுகள்

* 1984 – ஸ்ரீ கிருஷ்ண கான சபாவின் கோகுலாஷ்டமி தொடரின் போது முதல் பரிசு.
* 1994 – சிறப்புத் திறனுக்கான விஸ்வப்ரியா விருது
* 1996 – யுவ கலா பாரதி, பாரத் கலாச்சார், சென்னை
* 2000 – கல்கி கிருஷ்ணமூர்த்தி அறக்கட்டளையிடமிருந்து கல்கி நினைவு விருது (இந்த விருதைப் பெற்ற முதல் தாள வாத்தியக் கலைஞர்) 
* 1994, 1996, 1999, 2002, 2005, 2013 - சென்னை மியூசிக் அகாதமியின் சிறந்த மிருதங்கக் கலைஞர் விருதுகள்
* 2012 – ஸ்ரீ தியாக பிரம்ம கான சபையின் வாணி கலா நிபுணா விருது (வாணி மஹால்)

## பணிகள்

* அருண் பிரகாஷ், பல முதன்மை இசைக்கலைஞர்களால் நிகழ்த்தப்பட்ட தில்லானாக்கள் (தாள இசையமைப்புகள்) மற்றும் ஏராளமான பல்லவிகள் (ஆலாபனையில் பயன்படுத்தப்படும் கருப்பொருள் இசை வரிகள்) ஆகியவற்றை இயற்றியுள்ளார்.
* இவர்  சுதா ரகுநாதன் மற்றும் அருணா சாயிராம் ஆகியோருடன் இணைந்து "ஐக்யா 2017" நிகழ்ச்சியை நடத்தினார். இதில் 21 பேர் கொண்ட இசைக்குழுவுடன் நிகழ்ச்சியை வடிவமைத்து, இசையமைத்து, வாசித்தார். 
* பல்வேறு இசையமைப்பாளர்களால் இயற்றப்பட்ட இராமர் மீதான பாடல்களை "ஸ்ரீ ராம ஜெயராம" என்ற பெயரிலான ஒரு குறுந்தகட்டை இவர் வெளியிட்டார், இதில் 13 கலைஞர்கள் பாடியிருந்தனர். அருண் பிரகாஷ் இசைக் கோர்வைகளை அமைத்து, இசைக்கலவை மற்றும் இசைக்கோர்ப்புப் பணிகளை மேற்பார்வையிட்டார். 

## மேற்கோள்கள்

பகுப்பு:இந்திய இசைக் கலைஞர்கள்
பகுப்பு:மிருதங்கக் கலைஞர்கள்
பகுப்பு:கருநாடக இசைக் கலைஞர்கள்
பகுப்பு:வாக்கேயக்காரர்கள்
பகுப்பு:வாழும் மக்கள்
பகுப்பு:1968 பிறப்புகள்
சு. கிருஷ்ணசாமி

**சுப்பிரமணியம் கிருஷ்ணசாமி** (*S. Krishnaswamy*; 29 சூலை 1938 – 28 திசம்பர் 2025) என்பவர் இந்திய ஆவணப்படத் தயாரிப்பாளரும் எழுத்தாளரும் ஆவார். இவர் 2009-இல் பத்மஸ்ரீ விருதை வென்றார்.
 இவரது பிற்காலப் படைப்புகளில் தென்கிழக்கு ஆசியாவில் இந்திய செல்வாக்கு குறித்த மூன்று ஆவணப்படங்கள் அடங்கும். இவை: இந்திய முத்திரைகள், ஒரு வேறுபட்ட யாத்திரை மற்றும் இந்திய அடிச்சுவடுகளைக் கண்காணிப்பது ஆகியனவாகும். இவர் தயாரித்த *இந்தியன் இம்பிரிண்ட்ஸ்* 18 அத்தியாயங்களில் தூர்தர்ஷனில் ஒளிபரப்பப்பட்டது.

கிருஷ்ணசாமி 2025 திசம்பர் 29 அன்று சென்னையில் உள்ள ஒரு மருத்துவமனையில் இதய நோயால் தனது 87ஆவது அகவையில் இறந்தார்.

## புத்தக வெளியீடு
* *இந்தியன் பிலிம்* (எரிக் பர்னோவுடன் (கொலம்பியா யுனிவர்சிட்டி பிரஸ் 1963, ஆக்ஸ்போர்டு யுனிவர்சட்டி பிரஸ் 1980)

## விருதுகள்
* 2009: பத்மசிறீ (இந்திய அரசு)
* 2009: அம்சத்வானி ஆண்டின் சிறந்த குடிமகன் விருது

## மேற்கோள்கள்

## வெளி இணைப்புகள்
* கிருஷ்ணசாமி அசோசியேட்ஸ்

பகுப்பு:1938 பிறப்புகள்
பகுப்பு:2025 இறப்புகள்
பகுப்பு:இந்திய ஆவணப்படத் தயாரிப்பாளர்கள்
பகுப்பு:இந்தியத் திரைப்பட வரலாற்றாளர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:சென்னை திரைப்படத் தயாரிப்பாளர்கள்
இராசீவ் குமார் சிங்

**இராசீவ் குமார் சிங்** *(Rajeev Kumar Singh)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  தாதாகஞ்ச் சட்டமன்றத் தொகுதியில் போட்டியிட்டு வென்றார். இத்தொகுதியானது பதாயூன் மாவட்டத்தில் அமைந்துள்ளது. 
## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் தாதாகஞ்ச் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட இராசீவ் சிங் 107591 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் அர்சுன் சிங்கை விட 9476 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்

பகுப்பு:வாழும் மக்கள்